Papa Francisco
Francisco I (latino: Franciscus) es papa del Ecclesia Catholic e episcopo de Roma depost su election le 13 de martio 2013. Usque su election, ille se nominava Jorge Mario Bergoglio. Ille nasceva le 17 de decembre 1936 in Buenos Aires, Argentina e serviva como archiepiscopo de Buenos Aires depost 1998 usque 2013. 

Gratias a su election papal, Francisco deveniva le prime papa de origine latinoamerican, de origine in le Hemispherio Sud, e qui es membro del Societate de Jesus. Ille ha un reputation pro humilitate personal e solidaritate con le pauperes. Ille opponeva amarmente le initiativa del governamento argentin de permitter maritage inter personas de mesme sexo.

Francisco succede le papa Benedicto XVI.

Gente argentin
Papas